title: Kommissionens gennemførelsesforordning (EU) 2018/220 af 9. februar 2018 om tarifering af visse varer i den kombinerede nomenklatur

text:
                  16.2.2018

                  DA

                  Den Europæiske Unions Tidende

                  L 43/3

            KOMMISSIONENS GENNEMFØRELSESFORORDNING (EU) 2018/220
      af 9. februar 2018
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 9. februar 2018.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering (KN-kode)

                     Begrundelse

                     (1)

                     (2)

                     (3)

                     Et mekanisk apparat (en såkaldt »manuel spreder«), der består af et stålstel, en plastbeholder, som er foret med lærred og har et rumfang på ca. 60 liter, en rotationsspreder i bunden og to pneumatiske dæk.
                     Det er beregnet til spredning (fordeling via rotation) af gødningsstoffer, sand, såsæd, salt osv. Spredningsmængden kan justeres på håndtaget. Det er egnet til regelmæssig vedligeholdelse af store områder.
                     Se billede (*1).

                     8424 89 70

                     Tarifering i henhold til almindelig bestemmelse 1, 3 c) og 6 vedrørende den kombinerede nomenklatur, bestemmelse 2 til kapitel 84 samt teksten til KN-kode 8424 , 8424 89  og 8424 89 70 .
                     Apparatet kan efter positionsteksten henføres til pos. 8424  (spredning af sand og salt) og til pos. 8432  (gødningsspredere og såmaskiner). Det kan ikke tariferes i henhold til bestemmelse 3 til afsnit XVI, da det ikke har en hovedfunktion. I henhold til bestemmelse 2 til kapitel 84 skal maskiner, apparater og redskaber, der efter positionsteksten kan henføres såvel til en af positionerne 8401 -8424  som til en af positionerne 8425 -8480 , tariferes i pos. 8401 -8424  (i dette tilfælde pos. 8424 ).
                     Apparatet kan anvendes både som apparat til land- eller havebrug henhørende under underpos. 8424 82  og som andre apparater henhørende under underpos. 8424 89 . Som følge af dets egenskaber anses ingen af disse funktioner som apparatets hovedfunktion i henhold til bestemmelse 3 til afsnit XVI, og ingen af de to underpositioner anses som værende en mere specifik beskrivelse. Apparatet skal derfor tariferes under den underposition, der optræder sidst i den numeriske rækkefølge.
                     Apparatet skal derfor tariferes under KN-kode 8424 89 70  som andre mekaniske apparater til udsprøjtning, forstøvning eller spredning af væsker eller pulvere.

            (*1)  Billedet er kun vejledende.


title: Kommissionens gennemførelsesforordning (EU) 2018/230 af 16. februar 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Monor, Monori« (BOB)

text:
               17.2.2018

               DA

               Den Europæiske Unions Tidende

               L 45/1

         KOMMISSIONENS GENNEMFØRELSESFORORDNING (EU) 2018/230
   af 16. februar 2018
   om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Monor, Monori« (BOB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
   ud fra følgende betragtninger:

               (1)

               Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Ungarns ansøgning om registrering af betegnelsen »Monor, Monori« og offentliggjort den i Den Europæiske Unions Tidende
                   (2).

               (2)

               Kommissionen har ikke modtaget indsigelser fremsat i medfør af artikel 98 i forordning (EU) nr. 1308/2013.

               (3)

               Betegnelsen »Monor, Monori« bør i henhold til artikel 99 i forordning (EU) nr. 1308/2013 beskyttes og opføres i det register, der er omhandlet i artikel 104 i samme forordning.

               (4)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Betegnelsen »Monor, Monori« (BOB) beskyttes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  EUT C 329 af 30.9.2017, s. 4.


title: Kommissionens gennemførelsesforordning (EU) 2018/252 af 19. februar 2018 om ekstraordinære markedsstøtteforanstaltninger for fjerkræsektoren i Frankrig

text:
               20.2.2018

               DA

               Den Europæiske Unions Tidende

               L 46/1

         KOMMISSIONENS GENNEMFØRELSESFORORDNING (EU) 2018/252
   af 19. februar 2018
   om ekstraordinære markedsstøtteforanstaltninger for fjerkræsektoren i Frankrig
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 220, stk. 1, litra a), og
   ud fra følgende betragtninger:

               (1)

               I perioden fra den 1. december 2016 til den 30. juni 2017 bekræftede og anmeldte de franske myndigheder adskillige udbrud af højpatogen aviær influenza af subtype H5. Der blev bekræftet i alt 486 udbrud af sygdommen i Frankrig. De berørte typer fjerkræ er ænder, gæs, kalkuner, perlehøns, vagtler og kyllinger, hønekyllinger, hanekyllinger, kapuner, poularder, unge høner og læggehøner af arten Gallus domesticus.

               (2)

               De franske myndigheder traf omgående og på effektiv vis alle de nødvendige dyresundheds- og veterinærforanstaltninger, som er foreskrevet i Rådets direktiv 2005/94/EF (2).

               (3)

               De franske myndigheder traf navnlig kontrol-, overvågnings- og forebyggelsesforanstaltninger og oprettede beskyttelses- og overvågningszoner (»de regulerede områder«) som krævet i Kommissionens gennemførelsesafgørelse (EU) 2017/247 (3), (EU) 2017/417 (4), (EU) 2017/554 (5), (EU) 2017/696 (6), (EU) 2017/780 (7) og (EU) 2017/1139 (8). For at bekæmpe og hindre spredning af sygdommen indførte de franske myndigheder to sæt foranstaltninger; for det første blev der indført restriktioner for flytning af fugle og indført forbud mod indsætning af fugle på fjerkræbedrifter, og perioderne med udtagning af drift i fjerkræbedrifter blev forlænget i de regulerede områder, der blev etableret som følge af et udbrud af højpatogen aviær influenza af subtype H5; for det andet blev der, hvad angår bedrifter med ænder og gæs beliggende i de områder, etableret som regulerede områder den 31. marts 2017, indført yderligere forlængelse af perioderne med udtagning af drift og et forbud mod indsætning af fugle på bedrifter indtil den 28. maj 2017.

               (4)

               Ved at anvende disse foranstaltninger lykkedes det de franske myndigheder at hindre spredningen af sygdommen og bekæmpe den. Unionens og Frankrigs nationale dyresundheds- og veterinærforanstaltninger blev anvendt indtil den 29. september 2017 i alle berørte bedrifter.

               (5)

               De franske myndigheder har meddelt Kommissionen, at de fornødne dyresundheds- og veterinærforanstaltninger, som blev sat i værk for at hindre spredningen af sygdommen og bekæmpe den, har haft konsekvenser for et meget stort antal erhvervsdrivende, og at de berørte erhvervsdrivende har lidt indkomsttab, som ikke berettiger til støtte fra Unionen i henhold til Europa-Parlamentets og Rådets forordning (EU) nr. 652/2014 (9).

               (6)

               Den 12. april, den 3. august og den 13. november 2017 modtog Kommissionen formelle anmodninger fra de franske myndigheder om medfinansiering af bestemte ekstraordinære foranstaltninger i henhold til artikel 220, stk. 3, i forordning (EU) nr. 1308/2013.

               (7)

               Som følge af de dyresundheds- og veterinærforanstaltninger, der blev truffet, blev perioderne med udtagning af drift forlænget, det blev forbudt at indsætte fugle på bedrifter, og der blev indført restriktioner for flytning af fugle gældende for alle typer fjerkræbedrifter i de regulerede områder, der blev etableret som følge af udbruddene af højpatogen aviær influenza af subtype H5. Foranstaltningerne gjaldt for følgende arter: ænder, gæs, kalkuner, perlehøns, vagtler og kyllinger, hønekyllinger, hanekyllinger, kapuner, poularder, unge høner og læggehøner af arten Gallus domesticus. Dette førte til et tab i produktionen af fjerkræ på bedrifter med disse arter. Der bør derfor ydes kompensation for dette tab.

               (8)

               Som følge af de dyresundheds- og veterinærforanstaltninger, der blev truffet, var det forbudt at indsætte ænder og gæs på bedrifter i de regulerede områder indtil den 28. maj 2017. Dette førte til et tab i produktionen af fjerkrækød på de bedrifter, der opdrætter ænder og gæs. Der bør derfor ydes kompensation for dette tab.

               (9)

               I henhold til artikel 220, stk. 5, i forordning (EU) nr. 1308/2013 medfinansierer Unionen 50 % af de udgifter, som Frankrig har afholdt til de ekstraordinære markedsstøtteforanstaltninger. Kommissionen bør efter en nøje gennemgang af Frankrigs anmodning fastsætte de maksimumsmængder, som der kan ydes støtte for i forbindelse med hver enkelt ekstraordinær markedsstøtteforanstaltning.

               (10)

               For at undgå enhver risiko for overkompensation bør det faste beløb for Unionens andel af finansieringen beregnes på grundlag af tekniske og økonomiske undersøgelser eller regnskabsdokumenter og fastsættes på et passende niveau for hvert dyr og hvert produkt alt efter de kategorier af dyr, der er produceret af hver enkelt art, idet der også tages hensyn til produktionsmetoden, dvs. standardproduktion, frilandsproduktion, certificeret produktion i henhold til en national ordning, certificeret produktion i henhold til Label Rouge-ordningen og produktion, der er omfattet af en beskyttet geografisk betegnelse (BGB), såvel som forsyningskædens længde, dvs. en lang forsyningskæde for producenter, der kun producerer levende dyr, eller en kort forsyningskæde for producenter, der producerer levende dyr og anvender dem til produktion af forarbejdede produkter.

               (11)

               For at undgå enhver risiko for dobbeltfinansiering må der ikke være blevet ydet kompensation for tab i form af statsstøtte eller forsikringsudbetalinger, og Unionens medfinansiering i henhold til denne forordning bør begrænses til støtteberettigede dyr og produkter, for hvilke der ikke er modtaget økonomisk støtte fra Unionen i henhold til forordning (EU) nr. 652/2014.

               (12)

               Omfanget og varigheden af de ekstraordinære markedsstøtteforanstaltninger, der fastsættes i denne forordning, bør begrænses til, hvad der er strengt nødvendigt for at støtte markedet. Navnlig bør de ekstraordinære markedsstøtteforanstaltninger kun gælde for produktionen af fjerkræ på bedrifter beliggende i de regulerede områder og i anvendelsesperioden for de dyresundheds- og veterinærforanstaltninger, der er fastsat i EU-lovgivningen og Frankrigs lovgivning, og som er relevant for de 486 udbrud af højpatogen aviær influenza, der er bekræftet i perioden fra den 1. december 2016 til den 30. juni 2017, og i de områder, der blev etableret som regulerede områder den 31. marts 2017.

               (13)

               For at sikre fleksibilitet i tilfælde af, at det antal dyr, der ikke er produceret, og som der kan ydes støtte for, afviger fra det maksimale antal, der er fastsat i denne forordning, og som er baseret på skøn, kan kompensationen justeres inden for visse grænser, så længe det maksimale beløb for udgifter, som Unionen kan medfinansiere, overholdes.

               (14)

               For at sikre en forsvarlig budgetmæssig forvaltning af disse ekstraordinære markedsstøtteforanstaltninger bør det kun være de betalinger, som Frankrig har udbetalt til støttemodtagerne indtil senest den 30. september 2018, der kan komme i betragtning til EU-medfinansiering. Artikel 5, stk. 2, i Kommissionens delegerede forordning (EU) nr. 907/2014 (10) bør ikke finde anvendelse.

               (15)

               For at sikre, at betalingerne er støtteberettigede og korrekte, bør de franske myndigheder foretage forudgående kontrol.

               (16)

               For at Unionen kan foretage finansiel kontrol, skal Frankrig give Kommissionen meddelelse om den regnskabsmæssige afslutning af betalingerne.

               (17)

               For at sikre, at Frankrig straks gennemfører forordningens foranstaltninger, bør denne forordning træde i kraft dagen efter offentliggørelsen i Den Europæiske Unions Tidende.

               (18)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Unionen medfinansierer 50 % af de udgifter, som Frankrig har afholdt til støtte for markedet for fjerkræ, som blev alvorligt ramt af de 486 udbrud af højpatogen aviær influenza af subtype H5, som Frankrig konstaterede og anmeldte i perioden fra den 1. december 2016 til den 30. juni 2017.
   Artikel 2
   De udgifter, som Frankrig har afholdt, kan kun komme i betragtning til EU-medfinansiering:

               a)

               hvis de vedrører perioden for anvendelse af de dyresundheds- og veterinærforanstaltninger, der er omhandlet i de EU-retsakter og franske retsakter, der er anført i bilaget, og

               b)

               hvis de vedrører de fjerkræbedrifter, der er omfattet af nævnte dyresundheds- og veterinærforanstaltninger og ligger i de områder, som der er henvist til i de EU-retsakter og franske retsakter, der er anført i bilaget (»de regulerede områder«), og

               c)

               hvis de er udbetalt af Frankrig til støttemodtagerne senest den 30. september 2018. Artikel 5, stk. 2, i delegeret forordning (EU) nr. 907/2014 finder ikke anvendelse; og

               d)

               hvis der for det dyr eller det produkt i den periode, der er omhandlet i litra a), ikke er modtaget nogen form for kompensation i form af statsstøtte eller forsikringsudbetalinger, og der ikke allerede er modtaget EU-støtte i henhold til forordning (EU) nr. 652/2014.

         Artikel 3
   1.   Unionens medfinansiering kan højst beløbe sig til 32 500 000 EUR som følger:

               a)

               for tab af produktion af gæs og ænder på bedrifter beliggende i de regulerede områder, anvendes følgende faste satser pr. dyr:

                           i)

                           for producenter med en kort forsyningskæde:

                                       —

                                       mulardænder, delvist opdrættede ællinger, henhørende under KN-kode 0105 99 10:
                                       0,24 EUR pr. dyr for højst 420 877 dyr

                                       —

                                       mulardænder, opfedede, henhørende under KN-kode 0105 99 10:
                                       1,13 EUR pr. dyr for højst 469 483 dyr

                                       —

                                       mulardænder, færdige, henhørende under KN-kode 0105 99 10:
                                       4,41 EUR pr. dyr for højst 596 122 dyr

                                       —

                                       mulardænder, hele kroppe, henhørende under KN-kode 0105 99 10:
                                       2,20 EUR pr. dyr for højst 624 494 dyr

                                       —

                                       mulardænder, udskårne, henhørende under KN-kode 0105 99 10:
                                       4,275 EUR pr. dyr for højst 434 960 dyr

                                       —

                                       mulardænder, forarbejdede, henhørende under KN-kode 0105 99 10:
                                       19,055 EUR pr. dyr for højst 152 038 dyr

                                       —

                                       gæs, delvist opdrættede gæslinger, henhørende under KN-kode 0105 99 20:
                                       2,455 EUR pr. dyr for højst 5 625 dyr

                                       —

                                       gæs, hele kroppe, henhørende under KN-kode 0105 99 20:
                                       10,595 EUR pr. dyr for højst 9 832 dyr

                                       —

                                       gæs, forarbejdede, henhørende under KN-kode 0105 99 20:
                                       23,33 EUR pr. dyr for højst 3 004 dyr

                                       —

                                       ænder, til stegning, henhørende under KN-kode 0105 99 10:
                                       5,16 EUR pr. dyr for maksimalt 215 dyr

                                       —

                                       gæs, til stegning, henhørende under KN-kode 0105 99 20:
                                       11,505 EUR pr. dyr for maksimalt 215 dyr

                           ii)

                           for producenter med en lang forsyningskæde:

                                       —

                                       mulardænder, delvist opdrættede ællinger, standard, BGB og Label Rouge, henhørende under KN-kode 0105 99 10:
                                       0,24 EUR pr. dyr for højst 7 681 851 dyr

                                       —

                                       mulardænder, opfedede, standard, henhørende under KN-kode 0105 99 10:
                                       0,515 EUR pr. dyr for højst 456 754 dyr

                                       —

                                       mulardænder, opfedede, BGB, henhørende under KN-kode 0105 99 10:
                                       0,68 EUR pr. dyr for højst 6 464 618 dyr

                                       —

                                       mulardænder, opfedede, Label Rouge, henhørende under KN-kode 0105 99 10:
                                       0,81 EUR pr. dyr for højst 724 618 dyr

                                       —

                                       mulardænder, færdige, standard, henhørende under KN-kode 0105 99 10:
                                       1,48 EUR pr. dyr for højst 776 279 dyr

                                       —

                                       mulardænder, færdige, BGB, henhørende under KN-kode 0105 99 10:
                                       1,645 EUR pr. dyr for højst 5 929 395 dyr

                                       —

                                       mulardænder, færdige, Label Rouge, henhørende under KN-kode 0105 99 10:
                                       2,63 EUR pr. dyr for højst 633 228 dyr

                                       —

                                       berberiænder, standard, henhørende under KN-kode 0105 99 10:
                                       0,48 EUR pr. dyr for højst 104 958 dyr

                                       —

                                       berberiænder, certificerede, henhørende under KN-kode 0105 99 10:
                                       0,585 EUR pr. dyr for maksimalt 215 dyr

                                       —

                                       berberiænder, Label Rouge, henhørende under KN-kode 0105 99 10:
                                       0,625 EUR pr. dyr for maksimalt 215 dyr

                                       —

                                       gråænder henhørende under KN-kode 0105 99 10:
                                       1,1325 EUR pr. dyr for højst 2 000 dyr

                                       —

                                       gæs, opfedede, henhørende under KN-kode 0105 99 20:
                                       2,855 EUR pr. dyr for højst 26 572 dyr

                                       —

                                       gæs, færdige, henhørende under KN-kode 0105 99 20:
                                       5,54 EUR pr. dyr for højst 19 082 dyr

               b)

               for tab af produktion af andet fjerkræ end gæs og ænder på bedrifter beliggende i de regulerede områder, anvendes følgende faste satser pr. dyr og pr. dag:

                           i)

                           for producenter med en kort forsyningskæde:

                                       —

                                       kyllinger, hele kroppe, henhørende under KN-kode 0105 94 00:
                                       0,02459 EUR pr. dyr og pr. dag for højst 178 319 dyr

                                       —

                                       kyllinger, udskårne, henhørende under KN-kode 0105 94 00:
                                       0,03776 EUR pr. dyr og pr. dag for højst 2 097 dyr

                                       —

                                       kyllinger, forarbejdede, henhørende under KN-kode 0105 94 00:
                                       0,086 EUR pr. dyr og pr. dag for højst 705 dyr

                                       —

                                       perlehøns, hele kroppe, henhørende under KN-kode 0105 99 50:
                                       0,021335 EUR pr. dyr og pr. dag for højst 4 181 dyr

                                       —

                                       perlehøns, udskårne, henhørende under KN-kode 0105 99 50:
                                       0,032765 EUR pr. dyr og pr. dag for højst 215 dyr

                                       —

                                       kalkuner, hele kroppe, henhørende under KN-kode 0105 99 30:
                                       0,045895 EUR pr. dyr og pr. dag for højst 215 dyr

                                       —

                                       kalkuner, udskårne, henhørende under KN-kode 0105 99 30:
                                       0,070485 EUR pr. dyr og pr. dag for højst 215 dyr

                                       —

                                       kapuner, hele kroppe, henhørende under KN-kode 0105 94 00:
                                       0,038595 EUR pr. dyr og pr. dag for højst 215 dyr

                                       —

                                       poularder, hele kroppe, henhørende under KN-kode 0105 94 00:
                                       0,045085 EUR pr. dyr og pr. dag for højst 215 dyr

                           ii)

                           for producenter med en lang forsyningskæde:

                                       —

                                       hønekyllinger og hanekyllinger, standard, henhørende under KN-kode 0105 94 00:
                                       0,00191 EUR pr. dyr og pr. dag for højst 2 235 243 dyr

                                       —

                                       kyllinger, Label Rouge og fritgående, henhørende under KN-kode 0105 94 00:
                                       0,004165 EUR pr. dyr og pr. dag for højst 5 904 353 dyr

                                       —

                                       kyllinger, økologiske, henhørende under KN-kode 0105 94 00:
                                       0,00505 EUR pr. dyr og pr. dag for højst 295 130 dyr

                                       —

                                       perlehøns, standard, henhørende under KN-kode 0105 99 50:
                                       0,002325 EUR pr. dyr og pr. dag for højst 25 166 dyr

                                       —

                                       perlehøns, Label Rouge og fritgående, henhørende under KN-kode 0105 99 50:
                                       0,003655 EUR pr. dyr og pr. dag for højst 484 740 dyr

                                       —

                                       kalkuner, standard, henhørende under KN-kode 0105 99 30:
                                       0,005195 EUR pr. dyr og pr. dag for højst 66 237 dyr

                                       —

                                       kalkuner, Label Rouge og fritgående, henhørende under KN-kode 0105 99 30:
                                       0,00654 EUR pr. dyr og pr. dag for højst 215 dyr

                                       —

                                       vagtler, standard, henhørende under KN-kode 0106 39 80:
                                       0,000605 EUR pr. dyr og pr. dag for højst 2 407 761 dyr

                                       —

                                       vagtler, Label Rouge og fritgående, henhørende under KN-kode 0106 39 80:
                                       0,00107 EUR pr. dyr og pr. dag for højst 922 861 dyr

                                       —

                                       kapuner henhørende under KN-kode 0105 94 00:
                                       0,009475 EUR pr. dyr og pr. dag for højst 215 dyr

                                       —

                                       poularder henhørende under KN-kode 0105 94 00:
                                       0,006575 EUR pr. dyr og pr. dag for højst 215 dyr

                           iii)

                           For producenter af delvist opdrættede kyllinger af:

                                       —

                                          Gallus domesticus henhørende under KN-kode 0105 94 00:
                                       0,013135 EUR pr. dyr og pr. dag for højst 135 489 dyr

                                       —

                                       perlehøns, henhørende under KN-kode 0105 99 50:
                                       0,00812 EUR pr. dyr og pr. dag for højst 5 004 dyr

                                       —

                                       kalkuner, henhørende under KN-kode 0105 99 30:
                                       0,01261 EUR pr. dyr og pr. dag for højst 215 dyr

                           iv)

                           for producenter af læggehøner:

                                       —

                                       unge læggehøner, standard, henhørende under KN-kode 0105 94 00:
                                       0,00182 EUR pr. dyr og pr. dag for højst 127 001 dyr

                                       —

                                       unge læggehøner til staldproduktion, henhørende under KN-kode 0105 94 00:
                                       0,002545 EUR pr. dyr og pr. dag for højst 25 460 dyr

                                       —

                                       unge læggehøner, økologiske, henhørende under KN-kode 0105 94 00:
                                       0,00197 EUR pr. dyr og pr. dag for højst 215 dyr

                                       —

                                       læggehøner til burproduktion, henhørende under KN-kode 0105 94 00:
                                       0,004275 EUR pr. dyr og pr. dag for højst 118 675 dyr

                                       —

                                       læggehøner til staldproduktion, henhørende under KN-kode 0105 94 00:
                                       0,00575 EUR pr. dyr og pr. dag for højst 215 dyr

                                       —

                                       læggehøner til frilandsproduktion, henhørende under KN-kode 0105 94 00:
                                       0,00867 EUR pr. dyr og pr. dag for højst 33 273 dyr

                                       —

                                       læggehøner, Label Rouge, henhørende under KN-kode 0105 94 00:
                                       0,009585 EUR pr. dyr og pr. dag for højst 215 dyr

                                       —

                                       læggehøner, økologiske, henhørende under KN-kode 0105 94 00:
                                       0,01306 EUR pr. dyr og pr. dag for højst 46 887 dyr.

         2.   Hvis det antal dyr, der ikke er produceret, og som berettiger til kompensation, overstiger det maksimale antal dyr pr. kategori som fastsat i stk. 1, kan de udgifter, som Unionen kan medfinansiere, justeres for hver kategori og overstige de beløb, som fremkommer ved anvendelsen af det maksimale antal dyr pr. kategori, forudsat at justeringerne samlet set udgør mindre end 10 % af det maksimale udgiftsniveau, som Unionen kan medfinansiere, jf. artikel 3, stk. 1.
   Artikel 4
   Frankrig foretager administrativ og fysisk kontrol i henhold til artikel 58 og 59 i Europa-Parlamentets og Rådets forordning (EU) nr. 1306/2013 (11).
   Frankrig skal navnlig:

               a)

               kontrollere, at støtteansøgeren er støtteberettiget

               b)

               for hver enkelt ansøger: kontrollere, hvorvidt produktionstabet giver ret til støtte, hvor stor en del af produktionen der faktisk er gået tabt, og hvilken værdi tabet repræsenterer

               c)

               kontrollere, at ingen støtteberettigede ansøgere har modtaget støtte fra andre kilder til kompensation for de i artikel 2 omhandlede tab.

         Der kan udbetales støtte til støtteberettigede ansøgere, for hvilke de administrative kontroller er afsluttet, uden at vente på, at alle kontroller er gennemført, navnlig hvis der er tale om ansøgere, der er udvalgt til kontrol på stedet.
   I tilfælde hvor en ansøgers støtteberettigelse ikke kunne bekræftes, tilbagesøges den udbetalte støtte, og der pålægges sanktioner.
   Artikel 5
   Frankrig giver Kommissionen meddelelse om den regnskabsmæssige afslutning af betalingerne.
   Artikel 6
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).

      (3)  Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).

      (4)  Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).

      (5)  Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).

      (6)  Kommissionens gennemførelsesafgørelse (EU) 2017/696 af 11. april 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 101 af 13.4.2017, s. 80).

      (7)  Kommissionens gennemførelsesafgørelse (EU) 2017/780 af 3. maj 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 116 af 5.5.2017, s. 30).

      (8)  Kommissionens gennemførelsesafgørelse (EU) 2017/1139 af 23. juni 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 164 af 27.6.2017, s. 59).

      (9)  Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (EUT L 189 af 27.6.2014, s. 1).

      (10)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).

      (11)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

      BILAG

         Regulerede områder som omhandlet i artikel 2

      Områder i Frankrig og perioder fastsat i overensstemmelse med direktiv 2005/94/EF og defineret i:

                  —

                  Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).

                  —

                  Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).

                  —

                  Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).

                  —

                  Kommissionens gennemførelsesafgørelse (EU) 2017/696 af 11. april 2017 om ændring af gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 101 af 13.4.2017, s. 80).

                  —

                  Kommissionens gennemførelsesafgørelse (EU) 2017/780 af 3. maj 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 116 af 5.5.2017, s. 30).

                  —

                  Kommissionens gennemførelsesafgørelse (EU) 2017/1139 af 23. juni 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 164 af 27.6.2017, s. 59).

                  —

                  Bekendtgørelse af 31. marts 2017 om supplerende bestemmelser om forebyggelse, overvågning og bekæmpelse af højpatogen aviær influenza i visse områder i Frankrig (den franske statstidende af 2.4.2017, tekst 24 ud af 71).

                  —

                  Præfektens afgørelse om erklæring af udbrud af højpatogen aviær influenza konstateret i perioden fra den 1. december 2016 til den 30. juni 2017.

                  —

                  Præfektens afgørelse om ophævelse af erklæringen af udbrud af højpatogen aviær influenza konstateret i perioden fra den 1. december 2016 til den 30. juni 2017.


title: Kommissionens gennemførelsesforordning (EU) 2018/258 af 21. februar 2018 om ændring af gennemførelsesforordning (EU) nr. 725/2011 med henblik på dennes tilpasning til ændringen i den lovpligtige prøvningsprocedure og forenkling af de administrative procedurer for ansøgning og certificering (EØS-relevant tekst. )

text:
                  22.2.2018

                  DA

                  Den Europæiske Unions Tidende

                  L 49/1

            KOMMISSIONENS GENNEMFØRELSESFORORDNING (EU) 2018/258
      af 21. februar 2018
      om ændring af gennemførelsesforordning (EU) nr. 725/2011 med henblik på dennes tilpasning til ændringen i den lovpligtige prøvningsprocedure og forenkling af de administrative procedurer for ansøgning og certificering
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 2, og
      ud fra følgende betragtninger:

                  (1)

                  Den globalt harmoniserede prøvningsprocedure for lette køretøjer (Worldwide Harmonized Light Vehicle Test Procedure — WLTP), der er fastlagt i Kommissionens forordning (EU) 2017/1151 (2), blev vedtaget af Kommissionen den 1. juni 2017. WLTP erstatter den nye europæiske kørselscyklus (New European Driving Cycle — NEDC), som er fastlagt i bilag XII til Kommissionens forordning (EF) nr. 692/2008 (3). Fra 2021 skal overholdelsen af de specifikke CO2-emissionsmål i forordning (EF) nr. 443/2009 verificeres på grundlag af CO2-emissioner, der bestemmes i overensstemmelse med WLTP. Fra denne dato bør også CO2-besparelser opnået gennem miljøinnovationer bestemmes med henvisning til WLTP.

                  (2)

                  For at afspejle ændringen i den lovpligtige prøvningsprocedure og under hensyntagen til proceduren med henblik på korrelation af WLTP-CO2-værdierne med de tilsvarende NEDC-CO2-værdier, der er fastlagt i Kommissionens gennemførelsesforordning (EU) 2017/1153 (4), bør Kommissionens gennemførelsesforordning (EU) nr. 725/2011 (5) ændres.

                  (3)

                  For at sikre en smidig overgang fra NEDC til WLTP bør det være muligt at indgive en ansøgning om godkendelse af en innovativ teknologi som en miljøinnovation med henvisning til NEDC indtil den 31. december 2019 og med henvisning til WLTP fra denne forordnings ikrafttræden.

                  (4)

                  Selv om Kommission har givet mere end 20 godkendelser af miljøinnovationer, har fabrikanternes anvendelse af disse teknologier i EU's bilpark frem til 2017 været temmelig begrænset. Godkendelses- og certificeringsprocessen bør forenkles for at fremme en mere omfattende anvendelse af disse teknologier og opnå det største potentiale for nedbringelse af CO2-emissionerne fra personbiler.

                  (5)

                  En sænkelse af besparelsestærsklen til 0,5 g CO2/km vil sandsynligvis fremme en større udbredelse af innovative teknologier, der kan nedbringe CO2-emissioner. For at sikre, at disse CO2-besparelser faktisk realiseres, er det afgørende, at der foretages en meget nøjagtig bestemmelse deraf. Det er derfor nødvendigt at vurdere og kvantificere den usikkerhed, som er forbundet med de metoder, der anvendes til påvisning af besparelser, og at tage hensyn til denne usikkerhed, når CO2-besparelserne certificeres af godkendelsesmyndigheden. Ændringen af besparelsestærsklen bør afstemmes med indførelsen af WLTP, og den nye tærskel bør følgelig finde anvendelse med henblik på ansøgninger, der indgives med henvisning til WLTP.

                  (6)

                  Med henblik på påvisning af CO2-besparelserne bør det være muligt at foretage prøvning af komponenter i de tilfælde, hvor besparelserne ikke afhænger af køretøjet, for derved at forbedre nøjagtigheden og forenkle bestemmelsen af CO2-besparelserne.

                  (7)

                  For at forenkle certificeringen af CO2-besparelser bør ansøgeren ud over en detaljeret prøvningsmetodologi til bestemmelse af besparelserne kunne foreslå en forenklet evalueringsmetode eller foruddefinerede CO2-besparelser i ansøgningen om godkendelse af en innovativ teknologi som en miljøinnovation. Hvor sådanne forenklede metoder eller foruddefinerede CO2-besparelser anvendes, bør de besparelser, der certificeres af godkendelsesmyndighederne, bestemmes på en konservativ måde, som afspejler det laveste niveau af påviste besparelser.

                  (8)

                  En teknologi, der allerede i nogen tid har været almindelig tilgængelig på markedet, kan ikke anses for innovativ i henhold til artikel 12 i forordning (EF) nr. 443/2009 og bør ikke komme i betragtning som en miljøinnovation. For at skabe de rette incitamenter bør referenceåret 2009 derfor erstattes med et dynamisk referenceår som udgangspunkt for bestemmelsen af, i hvilken grad en teknologi har innovativ karakter. Det nye dynamiske referenceår bør anvendes for ansøgninger, der indgives fra 1. januar 2020.

                  (9)

                  Finder Kommissionen på baggrund af de indhøstede erfaringer fra vurderingen af en række innovative teknologier med samme karakteristika, at det er blevet tilfredsstillende og endegyldigt påvist, at sådanne teknologier opfylder de kriterier, der er omhandlet i artikel 12 i forordning (EF) nr. 443/2009, eller er der tilfælde, hvor en innovativ teknologi ikke er afhængig af fabrikantspecifikke køretøjsparametre, bør det være muligt at godkende den innovative teknologi som en miljøinnovation ved en afgørelse, som giver alle producenter mulighed for at certificere CO2-besparelserne ved at henvise til denne afgørelse, forudsat at betingelserne deri er opfyldt.

                  (10)

                  Nogle innovative teknologier kræver omfattende statistisk dokumentation til støtte for antagelserne i ansøgningen om godkendelse af en innovativ teknologi som en miljøinnovation og til støtte for de foreslåede parametre i prøvningsmetodologien. For at opnå de bredest mulige datasæt bør det være muligt for en gruppe af fabrikanter eller leverandører at ansøge i fællesskab. Er dette tilfældet, bør gruppen have mulighed for at indgive en ansøgning, der omfatter flere verifikationsrapporter, såfremt dette er nødvendigt af fortroligheds- eller konkurrencemæssige årsager.

                  (11)

                  Med henblik på at sikre, at de certificerede CO2-besparelser, som fabrikanterne anvender med henblik på at sikre måloverholdelse, er korrekte, bør Kommissionen kunne reagere hurtigt og underrette fabrikanterne, når den konstaterer eller underrettes om eventuelle afvigelser eller uoverensstemmelser i prøvningsmetodologien eller den innovative teknologi, som vil kunne påvirke niveauet af de certificerede besparelser.

                  (12)

                  Erfaringerne har vist, at det kan være nødvendigt at tilpasse de prøvningsmetodologier, der er fastlagt i afgørelserne om godkendelse af en miljøinnovation, bl.a. for at tage hensyn til den tekniske udvikling eller for at udvide anvendelsesområdet for afgørelsen om godkendelse til flere køretøjer. Det bør derfor være muligt for både den oprindelige ansøger og Kommissionen at tage initiativ til at foretage ændringer af disse afgørelser.

                  (13)

                  Gennemførelsesforordning (EU) nr. 725/2011 bør derfor ændres.

                  (14)

                  Foranstaltningerne i denne forordning er i overensstemmelse med udtalelse fra Udvalget for Klimaændringer —

            VEDTAGET DENNE FORORDNING:
      Artikel 1
      I gennemførelsesforordning (EU) nr. 725/2011 foretages følgende ændringer:

                  1)

                  Artikel 2 ændres således:

                              a)

                              Stk. 2, første punktum, affattes således:
                              »2.   En ansøgning om godkendelse af en innovativ teknologi som en miljøinnovation kan indgives i henhold til denne forordning med hensyn til teknologi, forudsat at følgende betingelser er opfyldt:«.

                              b)

                              Stk. 2, litra a), affattes således:

                                          »a)

                                          Den er monteret i højst 3 % af alle nyregistrerede personbiler i 2009 for ansøgninger indgivet indtil 31. december 2019 eller i højst 3 % af alle nyregistrerede personbiler i år n–4, hvor n er ansøgningsåret for ansøgninger indgivet fra 1. januar 2020.«

                              c)

                              Som stk. 3 tilføjes:
                              »3.   En ansøgning om godkendelse af en innovativ teknologi som en miljøinnovation kan indgives med henvisning til standardprøvningsproceduren i overensstemmelse med følgende:

                                          a)

                                          den nye europæiske kørselscyklus som omhandlet i bilag XII til forordning (EF) nr. 692/2008 indtil den 31. december 2019

                                          b)

                                          den globalt harmoniserede prøvningsprocedure (WLTP) som omhandlet i Kommissionens forordning (EU) 2017/1151 (*1) fra den 14. marts 2018.

                                 (*1)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).«"

                  2)

                  Artikel 3 ændres således:

                              i)

                              Litra c) affattes således:
                              »c)   »ansøger«: den fabrikant eller leverandør eller gruppe af fabrikanter eller leverandører, der indgiver en ansøgning om godkendelse af en innovativ teknologi som en miljøinnovation«.

                              ii)

                              Følgende tilføjes som nyt litra f):
                              »f)   »anmodende part«: en fabrikant eller leverandør eller en gruppe af fabrikanter eller leverandører, der anmoder om ændring af en afgørelse om godkendelse af en innovativ teknologi som en miljøinnovation.«

                  3)

                  Artikel 4 ændres således:

                              a)

                              Overskriften affattes således:
                              »Artikel 4
                              Ansøgning om godkendelse af en innovativ teknologi som en miljøinnovation«.

                              b)

                              Stk. 2 ændres således:

                                          i)

                                          Indledningen affattes således:
                                          »2.   En ansøgning om godkendelse af en innovativ teknologi som en miljøinnovation skal indeholde følgende:«.

                                          ii)

                                          Litra e) affattes således:

                                                      »e)

                                                      en metodologi, der skal anvendes til at påvise CO2-emissionsreduktionerne ved den innovative teknologi, herunder en henvisning til den relevante standardprøvningsprocedure i overensstemmelse med artikel 2, stk. 3, eller en henvisning til en sådan metodologi, hvis den allerede er godkendt af Kommissionen«.

                                          iii)

                                          Som litra ea) indsættes følgende:

                                                      »ea)

                                                      såfremt det er relevant, og ud over den i litra e) omhandlede metodologi, en forenklet metode til evaluering af de CO2-besparelser, der skal certificeres, eller foruddefinerede værdier for CO2-besparelser til anvendelse ved certificering af alle køretøjer, som er udstyret med den innovative teknologi«.

                                          iv)

                                          Litra f), nr. i) og ii), affattes således:

                                                      »i)

                                                      den emissionsreduktion, der opnås ved hjælp af den innovative teknologi, og som bestemmes i overensstemmelse med litra e) og, såfremt det er relevant, litra ea), opfylder den relevante tærskelværdi, der er angivet i artikel 9, stk. 1, idet der tages hensyn til en eventuel indtrådt forringelse af teknologien

                                                      ii)

                                                      CO2-besparelserne ved den innovative teknologi ikke eller kun delvist er omfattet af de CO2-målinger i standardprøvningsproceduren, der henvises til i artikel 12, stk. 2, litra c), i forordning (EF) nr. 443/2009, jf. den nærmere angivelse i artikel 2, stk. 3, i nærværende forordning«.

                                          v)

                                          Følgende nr. iv) tilføjes:

                                                      »iv)

                                                      den værdi for CO2-reduktion, der tilregnes et køretøj på certificeringstidspunktet via den forenklede evalueringsmetode eller ved hjælp af foruddefinerede værdier for CO2-besparelser som omhandlet i litra ea), er lavere end eller lig med den emissionsreduktion, som opnås med den innovative teknologi, som bestemmes ved hjælp af den i litra e) omhandlede prøvningsmetodologi, herunder iberegnet eventuelle interaktioner med andre miljøinnovationer«.

                  4)

                  Artikel 5 ændres således:

                              a)

                              Overskriften affattes således:
                              »Artikel 5
                              Basis og miljøinnovation«.

                              b)

                              Stk. 1, litra a) og b), affattes således:

                                          »a)

                                          et miljøinnovativt køretøj, der er udstyret med den innovative teknologi, eller i givet fald den innovative teknologi som en særskilt komponent

                                          b)

                                          et basiskøretøj, der ikke er udstyret med den innovative teknologi, men i alle andre henseender er identisk med det miljøinnovative køretøj, eller i givet fald en basisteknologi som særskilt komponent.«

                              c)

                              Stk. 2 affattes således:
                              »2.   Hvis ansøgeren mener, at de oplysninger, der henvises til i artikel 8 og 9, kan påvises med andre midler end dem, der er omhandlet i stk. 1, skal ansøgningen om godkendelse af en innovativ teknologi som en miljøinnovation indeholde de nødvendige oplysninger som begrundelse for denne konklusion og en metodologi, der giver tilsvarende resultater.«

                              d)

                              Som stk. 3 tilføjes:
                              »3.   Indgives ansøgningen om godkendelse af en innovativ teknologi som en miljøinnovation med henvisning til WLTP, jf. artikel 2, stk. 3, litra b), er basiskøretøjet det køretøj inden for interpolationsfamilien, som repræsenterer den værst tænkelige situation med henblik på at påvise besparelserne ved miljøinnovationen.
                              I det tilfælde, som er omhandlet i underbilag 6, punkt 1.2.3.1, andet afsnit, i bilag XXI til forordning (EU) 2017/1151, skal basiskøretøjet være prøvningskøretøjet H.
                              Valget af basiskøretøj skal være baseret på et solidt og uafhængigt statistisk materiale, på hvis grundlag det er muligt at fremsætte verificerbare antagelser om basiskøretøjets hensigtsmæssighed og repræsentativitet.«.

                  5)

                  Artikel 7 ændres således:

                              a)

                              Som stk. 1a tilføjes:
                              »1a.   Hvis ansøgeren er en gruppe af fabrikanter eller leverandører, finder følgende betingelser anvendelse:

                                          a)

                                          Afhængigt af indholdet af ansøgningen om godkendelse af en innovativ teknologi som en miljøinnovation gennemfører det uafhængige og godkendte organ, såfremt det er relevant, de kontroller, som er omhandlet i stk. 2, litra a)-e), for hvert medlem af ansøgergruppen.

                                          b)

                                          Såfremt det er relevant af fortroligheds- eller konkurrencemæssige årsager, kan medlemmerne af ansøgergruppen fremlægge flere verifikationsrapporter vedrørende forskellige datasæt til støtte for den samme ansøgning.«

                              b)

                              Stk. 2 ændres således:

                                          i)

                                          Følgende litra ca) indsættes:

                                                      »ca)

                                                      i tilfældet i artikel 4, stk. 2, litra ea), kontrollere, at den forenklede evalueringsmetode eller de foruddefinerede værdier for CO2-besparelser, der henvises til i nævnte litra, egner sig til certificering af de CO2-besparelser for de relevante køretøjer, der omhandles i artikel 4, stk. 2, litra d), og overholder minimumskravene i artikel 4, [stk. 2][, litra f)], nr. iv)«.

                                          ii)

                                          Følgende afsnit tilføjes:
                                          »Med henblik på litra c) og ca) forelægger det uafhængige og godkendte organ de prøvningsprotokoller, der er fastsat for verifikationen.«

                              c)

                              Stk. 3, første afsnit, affattes således:
                              »3.   Med henblik på certificeringen af CO2-besparelserne i overensstemmelse med artikel 11 udarbejder det uafhængige og godkendte organ på anmodning af fabrikanten en rapport om interaktionen mellem flere miljøinnovationer, der anvendes i en type, variant, og udgave af et køretøj, eller, såfremt det er relevant, i en interpolationsfamilie.«

                  6)

                  Artikel 8 ændres således:

                              a)

                              Stk. 1, litra a) og b), affattes således:

                                          »a)

                                          CO2-emissionerne fra basiskøretøjet og fra det miljøinnovative køretøj med den innovative teknologi i brug som resultat af anvendelsen af den metodologi, der henvises til i artikel 4, stk. 2, litra e), og, såfremt det er relevant, anvendelsen af den forenklede evalueringsmetode, der henvises til i nævnte artikels litra ea)

                                          b)

                                          CO2-emissionerne fra basiskøretøjet og fra det miljøinnovative køretøj med den innovative teknologi i brug som resultat af anvendelsen af den fastlagte standardprøvningsprocedure, jf. artikel 2, stk. 3, litra a) eller b).«

                              b)

                              I stk. 2 tilføjes følgende afsnit:
                              »Ved ansøgninger om godkendelse af en innovativ teknologi som en miljøinnovation indgivet med henvisning til artikel 2, stk. 3, litra b), vurderes og kvantificeres usikkerheden med henblik på at fastlægge besparelserne. Den kvantificerede usikkerhed trækkes fra de samlede besparelser.«

                              c)

                              Som stk. 3 tilføjes:
                              »3.   Ved foruddefinerede værdier for CO2-besparelser, der er foreslået i overensstemmelse med artikel 4, stk. 2, litra ea), fastsættes disse værdier på et niveau, der er lavere end eller lig med de samlede besparelser, der bestemmes i overensstemmelse med stk. 2.«

                  7)

                  Artikel 9 ændres således:

                              a)

                              Stk. 1 affattes således:
                              »1.   Den minimumsreduktion, der opnås med den innovative teknologi i overensstemmelse med artikel 8, stk. 2, skal være

                                          a)

                                          1 g CO2/km ved ansøgninger indgivet med henvisning til artikel 2, stk. 3, litra a)

                                          b)

                                          0,5 g CO2/km ved ansøgninger indgivet med henvisning til artikel 2, stk. 3, litra b).«

                              b)

                              I stk. 2 erstattes »standardprøvecyklussen« med »standardprøvningsproceduren«.

                  8)

                  Overskriften til artikel 10 affattes således:
                  »Artikel 10
                  Vurdering af en annsøgning om godkendelse af en innovativ teknologi som en miljøinnovation«.

                  9)

                  Artikel 11 ændres således:

                              a)

                              Stk. 2 affattes således:
                              »2.   De certificerede CO2-besparelser ved miljøinnovationen, som er påvist i overensstemmelse med den relevante afgørelse om at godkende den innovative teknologi som en miljøinnovation, angives særskilt i både dokumentationen for typegodkendelsen og typeattesten i overensstemmelse med direktiv 2007/46/EF på grundlag af de prøvninger, der er foretaget af de tekniske tjenester i overensstemmelse med artikel 11 i nævnte direktiv ved hjælp af den godkendte prøvningsmetodologi.
                              Uden at dette berører kravene i afgørelsen om godkendelse, skal den kvantificerede usikkerhed, jf. artikel 8, stk. 2, trækkes fra de samlede besparelser, der skal certificeres. Hvis CO2-besparelserne ved en miljøinnovation til en bestemt type, variant, udgave og, såfremt det er relevant, interpolationsfamilie ligger under den tærskelværdi, der er angivet i artikel 9, stk. 1, certificeres besparelserne ikke.
                              Hvis de foruddefinerede CO2-besparelser, der bestemmes i overensstemmelse med artikel 4, stk. 2, litra ea), er nærmere angivet i afgørelsen om godkendelse, kan den relevante foruddefinerede værdi for CO2-besparelser indføres direkte i dokumentationen for typegodkendelsen, forudsat at godkendelsesmyndigheden kan bekræfte, at køretøjet er udstyret med teknologien i overensstemmelse med de nærmere angivelser i afgørelsen om godkendelse.«

                              b)

                              I stk. 4, andet afsnit, erstattes værdien »1 g CO2/km« med »0,5 g CO2/km«.

                  10)

                  Artikel 12 ændres således:

                              a)

                              I stk. 1 indsættes følgende afsnit efter andet afsnit:
                              »Kommissionen kan også, hvis den konstaterer eller underrettes om afvigelser eller uoverensstemmelser i prøvningsmetodologien eller i den innovative teknologi sammenlignet med de oplysninger, den har modtaget som led i ansøgningen om godkendelse af den innovative teknologi som en miljøinnovation, give fabrikanten meddelelse herom.«

                              b)

                              Stk. 3 affattes således:
                              »3.   En fabrikant, hvis certificerede CO2-besparelser ikke længere tages i betragtning, kan ansøge om en ny certificering for de pågældende køretøjer i overensstemmelse med proceduren i artikel 11 eller, såfremt det er relevant, anmode om en ændring af afgørelsen om godkendelse i overensstemmelse med artikel 12a, og denne anmodning skal understøttes af den nødvendige dokumentation til at bekræfte prøvningsmetodologiens relevans og størrelsen af de CO2-besparelser, som opnås med den innovative teknologi.«

                  11)

                  Som artikel 12a indsættes følgende:
                  »Artikel 12a
                  Ændring af en afgørelse om godkendelse af en innovativ teknologi som en miljøinnovation
                  1.   En fabrikant eller leverandør, herunder den oprindelige ansøger, kan indgive en anmodning til Kommissionen om ændring af en eksisterende afgørelse om godkendelse. Anmodningen og al støttedokumentationen forelægges via e-mail eller et elektronisk datamedium eller uploades på en server, som administreres af Kommissionen. Den skriftlige anmodning skal indeholde en liste over støttedokumentationen.
                  2.   Følgende oplysninger og dokumentation fremsendes sammen med ændringsanmodningen:

                              a)

                              den anmodende parts kontaktoplysninger

                              b)

                              henvisning til den afgørelse om godkendelse, som ønskes ændret

                              c)

                              en beskrivelse af de foreslåede ændringer, herunder en sammenfatning af denne beskrivelse

                              d)

                              dokumentation for nødvendigheden og hensigtsmæssigheden af ændringerne

                              e)

                              dokumentation til påvisning af, at de emissionsreduktioner, som opnås med den innovative teknologi eller, såfremt det er relevant, med den nye eller ændrede forenklede evalueringsmetode eller de foruddefinerede CO2-besparelser, opfylder den tærskelværdi, der er angivet i artikel 9, stk. 1, idet der tages hensyn til en eventuel indtrådt forringelse af teknologien

                              f)

                              en særskilt valideringsrapport udarbejdet af et uafhængigt og godkendt organ, som verificerer følgende:

                                          i)

                                          at den ændrede prøvningsmetodologi opfylder kravene i artikel 6, stk. 1, og, såfremt det er relevant, kravene i artikel 4, stk. 2, litra f), nr. iv)

                                          ii)

                                          at de emissionsreduktioner, som opnås med den innovative teknologi eller, såfremt det er relevant, den nye eller ændrede forenklede evalueringsmetode eller de foruddefinerede CO2-besparelser, opfylder den tærskelværdi, der er angivet i artikel 9, stk. 1, idet der tages hensyn til en eventuel indtrådt forringelse af teknologien.

                        3.   Når Kommissionen modtager en ændringsanmodning, offentliggør den en kortfattet beskrivelse af de foreslåede ændringer som omhandlet i stk. 2, litra c).
                  4.   Kommissionen vurderer ansøgningen, og senest ni måneder efter modtagelsen af en fuldstændig anmodning ændrer den afgørelsen om godkendelse, medmindre der gøres indsigelse med hensyn til ændringernes hensigtsmæssighed.
                  Den ændrede afgørelse skal, såfremt det er nødvendigt, indeholde en nærmere angivelse af dens anvendelsesområde og de informationer, som er nødvendige for certificeringen af CO2-besparelserne i overensstemmelse med artikel 11 i denne forordning, dog med forbehold af anvendelsen af de undtagelser fra retten til aktindsigt, der er nærmere angivet i forordning (EF) nr. 1049/2001.
                  5.   Kommissionen kan foreskrive tilpasninger af de foreslåede ændringer. Kommissionen hører i givet fald den anmodende part og andre relevante interessenter om de foreslåede ændringer, herunder den oprindelige ansøger om godkendelsen af den innovative teknologi som en miljøinnovation, og tager, såfremt det er hensigtsmæssigt, hensyn til de modtagne kommentarer.
                  6.   Vurderingsperioden kan forlænges med fem måneder, hvis Kommissionen mener, at anmodningen ikke kan vurderes på en passende måde inden for vurderingsperioden på ni måneder som følge af den innovative teknologis og den ledsagende ændrede prøvningsmetodologis kompleksitet eller som følge af ændringsanmodningens omfang og indhold.
                  Hvis vurderingsperioden skal forlænges, underretter Kommissionen den anmodende part senest 40 dage efter modtagelsen af anmodningen.
                  7.   Kommissionen kan til enhver tid på eget initiativ ændre en afgørelse om godkendelse, navnlig for at tage hensyn til tekniske fremskridt. Kommissionen hører den oprindelige ansøger om godkendelsen af den innovative teknologi som en miljøinnovation og andre relevante interessenter om de ændringer, som den overvejer, og tager, såfremt det er hensigtsmæssigt, hensyn til de modtagne kommentarer.«.

                  12)

                  Artikel 14 udgår.

            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 21. februar 2018.

               På Kommissionens vegne

            Jean-Claude JUNCKER

               Formand

         (1)  EUT L 140 af 5.6.2009, s. 1.

         (2)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).

         (3)  Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).

         (4)  Kommissionens gennemførelsesforordning (EU) 2017/1153 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige testprocedure og om ændring af forordning (EU) nr. 1014/2010 (EUT L 175 af 7.7.2017, s. 679).

         (5)  Kommissionens gennemførelsesforordning (EU) nr. 725/2011 af 26. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).